OpenLLM-France/wikimedia huggingface dataset:
# Sarah Douglas

Sarah Douglas (Stratford-upon-Avon, Warwickshire, Regne Unit, 12 de desembre de 1952) és una actriu anglesa.

## Biografia

Filla d'una fisioterapeuta i d'un militar de la Royal Air Force, estudia teatre al Nacional Youth theatre i al Rose Bruford College. Fa els seus primers passos professionals amb Roy Dotrice i Jon Pertwee.

## Filmografia

Filmografia:
* 1973: Dracula (telefilm): dona de Dràcula
* 1973: The Final Programa: Catherine
* 1973: Secrets (telefilm): Beautiful Girl
* 1974: The Inheritors (sèrie de televisió): Jennie Garrett
* 1976: Cosmos 1999 (sèrie de televisió): Christalide A
* 1977: Esther Waters (telefilm): Miss. Peggy
* 1977: Oblidats pel temps (The People That Time Forgot): Lady Charlotte Cunningham
* 1978: Superman de Richard Donner: Ursa
* 1979: Thundercloud (sèrie de televisió): Bella Harrington
* 1980: Superman 2: Ursa
* 1984: V: The Final Battle (fulletó TV): Pamela
* 1984: Conan el Destructor (Conan the Destroyer): reina Taramis
* 1986: Nens solars (Solarbabies): Shandray
* 1987: Steele Justícia: Kay
* 1987: Eight Is Enough: A Family Reunion (telefilm): Leona Stark
* 1988: Nightfall: Roa
* 1989: The Return of Swamp Thing: Dra. Lana Zurrell
* 1991: The Art of Dying: Sara
* 1991: Tagget (telefilm): Mrs. Sands
* 1991: Dalí: Gala
* 1991: El senyor de les bèsties 2: La porta del temps (Beastmaster 2: Through the Portal of Time): Lyranna
* 1991: Puppet Master III: Toulon's Revenge: Elsa Toulon
* 1992: Meatballs 4: Monica Shavetts
* 1993: Quest of the Delta Knights: Madam Maaydeed
* 1993: Return of the Living Dead III: Tinent Coronel Sinclair
* 1994: Spitfire: Carla Davis
* 1994: Mirror, Mirror 2: Raven Dance: Nicolette
* 1995: Monster Mash: The Movie: comtessa Natasha 'Nasty' Dràcula
* 1995: Voodoo: professora Conner
* 1995: The Demolitionist: Surgeon
* 1996: The Stepford Husbands (telefilm): Dra. Frances Borzage
* 1996: To the Ends of Time (telefilm): Karnissa
* 1997: Asylum: Dra. Emily Hill
* 1998: Hell Mountain: Daneeka
* 1999: Changing Direccions: Sarah
* 2000: Stargate SG-1 (telefilm): Garshaw de Belot
* 2001: Heavy Gear: The Animated Series (sèrie de televisió): Col. Magnilda Rykka (episodis desconeguts)
* 2006: Superman Returns (vídeo): Ursa
* 2007: Gryphon (telefilm)
* 2010: La Reina Vermella (telefilm): la Reina Vermella

## Referències

* ↑ «Biografia de Sarah Douglas». The New York Times.
* ↑ «Filmografia de Sarah Douglas». The New York Times.

## Enllaços externs

* Sarah Douglas - Lloc web oficial
# Cotinga de gorja taronja

La cotinga de gorja taronja (Pipreola jucunda) és una espècie d'ocell de la família dels cotíngids (Cotingidae). Habita boscos dels Andes del sud-est de Colòmbia i nord-oest de l'Equador.

## Referències

* ↑ «Cotinga de gorja taronja». Cercaterm. TERMCAT, Centre de Terminologia. Rev. 15/02/2023(català)
# Bandera de la Unió Africana

La bandera de la Unió Africana està composta per tres franges horitzontals de la mateixa mida: les exteriors són de color verd i la central és blanca amb els marges horitzontals daurats. En el centre de la franja blanca figura l'emblema de la Unió Africana que està format per dos cercles, un mapa daurat del continent, dues branques de palmera de color verd i una cinta daurada a la part inferior.

## Història

Durant la 8a Cimera de la Unió Africana que va tenir lloc a Addis Abeba els dies 29 i 30 de gener de 2007, els caps d'estat i de govern van decidir llançar un concurs per a la selecció d'una nova bandera per a la Unió. Van prescriure un fons verd per a la bandera que simbolitza l'esperança d'Àfrica i les estrelles per representar els Estats membres.
D'acord amb aquesta decisió, la Comissió de la Unió Africana (AUC) dirigida per Muammar Gaddafi va organitzar un concurs per a la selecció d'una nova bandera per a la Unió Africana. L' AUC van rebre un total de 106 inscripcions proposades per ciutadans de 19 països africans i dues de la diàspora. A continuació, les propostes van ser examinades per un grup d'experts creat per la Comissió de la Unió Africana, i seleccionats entre les cinc regions africanes per a la llista curta segons les directrius principals donades pels caps d'estat i de govern. El disseny guanyador va ser creat per Yadesa Bojia, un artista i dissenyador gràfic nord-americà nascut a Etiòpia.

## Simbolisme

* El color verd simbolitzen les esperances africanes i l'aspiració a la unitat.
* El color or representa la salut i el benestar futur de l'Àfrica.
* El color blanc representa la puresa de l'Àfrica i el desig de tenir amics genuïns arreu del món.
* El color vermell (dels anells (en el centre)) representa la solidaritat africana i la sang vessada per a l'alliberació de l'Àfrica.

## Referències

* ↑ «African Union | intergovernmental organization, Africa» (en anglès). Encyclopedia Britannica. [Consulta: 30 octubre 2022].
* ↑ Kinni, Kini-Yen. Pan-Africanism: Political Philosophy and Socio-Economic Anthropology for African Liberation and Governance: Vol 3. (en anglès). African Books Collective, 2015-09-23, p. 184. ISBN 978-9956-762-08-8.
* ↑ Magazine, Tadias. «Yadesa Bojia Reflects on African Union Flag on 50th Anniversary at Tadias Magazine». tadias.com. [Consulta: 30 octubre 2022].
* ↑ What Really Makes America Great (en anglès). Andrews McMeel Publishing, 2018-10-23. ISBN 978-1-5248-5029-6.

## Enllaços externs

* Bandera de la Unió Africana Arxivat 2005-03-04 a Wayback Machine. (anglès)
# Bystré

Bystré és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1312.
# Fil·lidioïdeus

Els fil·lidioïdeus (Phyllidioidea) són una superfamília de mol·luscs gastròpodes marins de l'ordre dels nudibranquis, de vius colors.

## Taxonomia

* Família Phyllidiidae Rafinesque, 1814
* Família Dendrodorididae O'Donoghue, 1924
* Família Mandeliidae Valdés & Gosliner, 1999

## Referències

* ↑ Bouchet, P. & Rocroi, J.-P. «Classification and Nomenclator of Gastropod Families». Malacologia, 47, 1-2, 2005.
# Sarah Düster

Sarah Düster (Wangen im Allgäu, Baden-Württemberg, 10 de juliol de 1982) va ser una ciclista alemanya que fou professional del 2005 al 2012.

## Palmarès

* 2006
** 1a a L'hora d'or femenina (CRE)
* 2008
** 1a a l'Open de Suède Vårgårda TTT
* 2009
** 1a al Gran Premi de Dottignies
** 1a a l'Open de Suède Vårgårda TTT
** 1a al Gran Premi Riparbella-Montescudaio
* 2010
** Vencedora d'una etapa a la Ruta de França
** Vencedora d'una etapa a la Volta a Turíngia

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Los energéticos

Los energéticos és una pel·lícula espanyola de comèdia de destape, estrenada el 1979, dirigida per Mariano Ozores i protagonitzada pel duet còmic format per Andrés Pajares i Fernando Esteso. Ozores solia inspirar-se sovint en l'actualitat local i arreu al món i llança aquesta comèdia sobre centrals nuclears uns mesos després de l'accident a la central nuclear de Three Mile Island.

## Argument

Dos rústics castellans s'assabenten un dia que als seus camps serà instal·lada una central nuclear. Temen per les seves vides i la de les seves cabres, i pels seus camps. Es queixen prop del batlle del poble, però no aconsegueixen res. Intenten un tancament per via política, que acaba en fracàs. Aleshores apareix un representant dels països exportadors de petroli que els ajuda a difondre la seva protesta arreu al món. L'acció desencadena una sèrie de reaccions pels interessos oposats entre l'OPEP, la CIA, les multinacionals i les forces vives del poble. En afegir a tot això que ambdues famílies (els Mondongo i els Belloto) s'odien a mort des de fa molt de temps per un conflicte sobre els drets de propietat d'un pou al límit de les seves terres, que un d'ells té una germana de la qual l'altre es beneficia de molt especial manera, que l'alcalde és fill d'un home que va fer fortuna amb l'estraperlo i que, al final, llur protesta fa que tots es tornin contra ells per ser els únics decents ficats en aquest assumpte, hi ha tot per obtenir una història burlesca, plena d'humor i crítica social.

## Repartiment

* Andrés Pajares: Floro / Fabián / Abuelo Belloto
* Fernando Esteso: Agapito / Anacleto / Abuelo Mondongo
* Antonio Ozores: Jeque Muley
* Sara Mora: Cecilia
* Ricardo Merino: Alcalde / Estraperlista 1
* Florinda Chico: Martirio
* Ajita Wilson: Carla
* Paco Camoiras: Nemesio / Estraperlista 2

## Referències

* ↑ Méndez, Antonio. «Los Energéticos» (en castellà). Aloha Criticon, 27-03-2020. [Consulta: 23 maig 2021].
* ↑ «Los energéticos» (en castellà). De Cine.
* ↑ Ocaña, Javier. «Yo hice a Roque Tercero» (en castellà). Fundació Aisge. [Consulta: 23 maig 2021].
* ↑ «Los energéticos» (en castellà). Sensacine.

## Enllaços externs

* Fragment de la pel·lícula a YouTube
# Soul Glo

Soul Glo és una un grup estatunidenc de punk hardcore de Filadèlfia. El seu so ha estat descrit com una mescla de punk rock i rap rock. El 2022, la revista Mondo Sonoro va considerar Diaspora Problems el Millor disc de hardcore punk de l'any.

## Història

Soul Glo es va formar el 2014 com a quartet. El 2018, mentre la banda estava de gira, el baixista GG Guerra va ser arrestat per motius racistes per dos agents de la Missouri State Highway Patrol mentre es dirigien cap a un concert a Saint Louis, fet que va comportar que el grup cancel·lés els següents bolos i iniciés una campanya de micromecenatge a GoFundMe per a pagar la fiança i poder contractar un advocat per denunciar l'actuació policial.
El 2021 el grup va signar amb Epitaph Records. L'agost del mateix any, Soul Glo va telonejar My Chemical Romance en la seva gira, juntament amb Turnstile.

## Discografia
### Àlbums

* Untitled (2015)
* Untitled LP (2016, SRA Records)
* The Nigga in Me Is Me (2019, SRA Records)
* Diaspora Problems (2022, Epitaph/Secret Voice)

### EP

* Songs to Yeet at the Sun (2020, Secret Voice)
* DisNigga, Vol. 1 (2021, Epitaph)
* DisNigga, Vol. 2 (2021, Epitaph)

## Referències

* ↑ Smith, Alex. «Speaking the truth with Philly punk visionaries Soul Glo». WXPN, 10-08-2017. [Consulta: 24 agost 2022].
* ↑ «Los mejores discos de Hardcore-Punk de 2022 (Internacional)» (en castellà). Mondo Sonoro, 02-12-2022. [Consulta: 11 gener 2023].
* ↑ Hann, Michael «Hardcore punks Soul Glo: ‘The real character of America is sheer apathy’». The Guardian, 29-03-2022.
* ↑ Josephs, Brian. «The Survival Psalms of Soul Glo». The Ringer, 29-03-2022. [Consulta: 24 agost 2022].
* ↑ Lagarda, Beto. «Six Pack - Especial metal extremo: Soul Glo, Wormrot, Scarcity, Ashenspire, Sigh, Trhä» (en castellà). Science of Noise, 10-12-2022. [Consulta: 11 gener 2023].
# Província de Conca

Conca (en castellà, Cuenca) és una província espanyola que forma part de la comunitat autònoma de Castella - la Manxa, en la seua part oriental. Limita al sud amb les províncies d'Albacete i Ciudad Real, al nord amb la província de Guadalajara i Terol (Aragó), a l'est amb la província de València, a l'oest amb la província de Toledo i la Comunitat de Madrid. L'any 2020 hi vivien 196.139 persones, en una superfície de 17.061 km² repartida entre 238 municipis, dels quals una quarta part de la població viu a la capital.

## Comarques

Les comarques de Conca són les següents:
* L'Alcàrria
* La Manxa
* La Manchuela
* Serranía de Cuenca

## Referències

* ↑ «Nomenclàtor mundial - Oficina d'Onomàstica - Secció Filològica - Institut d'Estudis Catalans». [Consulta: 8 maig 2024].
* ↑ «Cifras oficiales de población resultantes de la revisión del Padrón municipal a 1 de enero» (en castellà). Institut Nacional d'Estadística d'Espanya. [Consulta: 22 agost 2021].
* ↑ «https://cadenaser.com/emisora/2019/09/13/ser_cuenca/1568378817_787058.html» (en castellà). Cadena Ser, 13-09-2019. [Consulta: 22 agost 2021].

## Vegeu també

* Llista de municipis de Conca.
# Paràmetre de Larson-Miller

El paràmetre de Larson-Miller és un mitjà per preveure la vida útil del material en funció del temps i la temperatura a la qual serà sotmès a partir d'una aproximació correlativa que es basa en l'equació d'Arrhenius. El valor del paràmetre s'expressa normalment com LMP=T(C + log t) on C és una constant específica del material, que s'aproxima sovint a 20, t és el temps en hores i T és la temperatura en kèlvins.
Les dades de la trencament per tensió de fluència per aliatges resistents a la fluència a altes temperatures sovint es representen en gràfiques de logaritme de la tensió en funció d'una combinació de logaritmes temporals o de temperatura. Un dels paràmetres que relacionen temps i temperatura que s'utilitzen per representar aquest tipus de dades és el paràmetre de Larson-Miller (L.M.) parameter, que, en la forma generalitzada és:
$P(L.M.)=T[\log t_{r}+C]$
T = temperatura, en K o °R $t_{r}$ = temps de trencament, h C = constant, normalment de l'ordre de 20
Segons el paràmetre L.M., en un nivell de tensió donat, el logaritme del temps de trencament més una constant de l'ordre de 20 multiplicada per la temperatura en kèlvins o en graus Rankine es manté constant per un material donat.

## Referències

* F.R. Larson & J. Miller, Transactions ASME, Vol. 74, p 765-771, 1952.
* G. E. Fuchs, High Temperature Alloys, Kirk-Othmer Encyclopedia of Chemical Technology
* Smith & Hashemi, Foundations of Material Science and Engineering
* G.E. Dieter, Mechanical Metallurgy, Third Edition, McGraw-Hill Inc., 1986, p 461-465, ISBN 0-07-016893-8.

## Vegeu també

* Deformació per fluència lenta
# Bystrá (Banská Bystrica)

* No s'ha de confondre amb Bystrá (Prešov).
Bystrá és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1563.
# Frederic V

Frederic V és el nom dels següents personatges:
* Frederic V de Dinamarca (Copenhaguen, 1723 – 1766), rei de Dinamarca i Noruega (1746-1766)
* Frederic V del Palatinat (Amberg, Alt Palatinat, 1596 - Magúncia, 1632), elector palatí (1610 -1632)
* Frederic V de Suàbia (1164 - 1170), duc de Suàbia (1167 -70)
* Adolf Frederic V de Mecklenburg-Strelitz (Neustrelitz, Mecklemburg – Pomerània Occidental, 1848 - Berlín 1914), gran duc de Mecklenburg-Strelitz (1904 -1914)
# Lluerna verda

El viret o cap d'ase (Eutrigla gurnardus) és una espècie de peix pertanyent a la família dels tríglids i l'única del gènere Eutrigla.

## Descripció

* Fa 60 cm de llargària màxima (normalment, en fa 30) i 956 g de pes.
* Cap gros sense solc occipital profund.
* Nombre de vèrtebres: 37-39.
* Dors grisenc o verdós pigallat de blanc i ventre blanc.

## Reproducció

Té lloc del gener al juny a 25-50 m de fondària, els ous són pelàgics (igual que els juvenils fins a arribar a una longitud de 3 cm) i assoleix la maduresa sexual en arribar als 3-4 anys.

## Alimentació

Menja crustacis (principalment, gambetes i crancs) i peixos (sobretot, gòbids).

## Depredadors

A Irlanda és depredat pel congre (Conger conger) i a Noruega pel bacallà (Gadus morhua) i l'eglefí (Melanogrammus aeglefinus).

## Hàbitat

És un peix marí, demersal i de clima temperat (70°N-20°N, 25°W-42°E) que viu entre 10-340 m de fondària (normalment, entre 10 i 150) en fons sorrencs, rocallosos i fangosos. A l'estiu migra cap a la costa on, de vegades, entra als estuaris.

## Distribució geogràfica

Es troba a l'Atlàntic oriental (des de Noruega fins al Marroc, Madeira i Islàndia), la mar Mediterrània i la mar Negra.

## Costums

* Emet sons semblants als raucs d'una granota.

## Ús comercial

És venut fresc i congelat per a ésser fregit o enfornat.

## Observacions

És inofensiu per als humans.

## Referències

* ↑ Catalogue of Life Arxivat 2016-03-04 a Wayback Machine. (anglès)
* ↑ BioLib (anglès)
* ↑ «viret - Cercaterm | TERMCAT». [Consulta: 5 abril 2024].
* ↑ «cap d'ase - Cercaterm | TERMCAT». [Consulta: 5 abril 2024].
* 1 2 3 4 5 6 FishBase (anglès)
* ↑ Hureau, J.-C., 1986. Triglidae. p. 1230-1238. A: P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.). Fishes of the North-eastern Atlantic and the Mediterranean. UNESCO, París. Vol. 3.
* ↑ Moreno-Amich, R., 1994. Feeding habits of grey gurnard, Eutrigla gurnardus (L., 1758), along the Catalan coast (northwestern Mediterranean). Hydrobiologia 273(1):57-66.
* ↑ FishBase (anglès)
* ↑ Frimodt, C., 1995. Multilingual illustrated guide to the world's commercial coldwater fish. Fishing News Books, Osney Mead, Oxford, Anglaterra. 215 p.
* ↑ Frimodt, C., 1995.

## Enllaços externs

* AQUATAB
# Siculiana

Siculiana (sicilià Siculiana) és un municipi italià, dins de la província d'Agrigent. L'any 2008 tenia 4.676 habitants. Limita amb els municipis d'Agrigent, Montallegro i Realmonte.

## Administració

Llista d'alcaldes :
| Període | Identitat | Partit |
| 2008- | Enrico Guillotti, Chiara Armenia i Agata Polizzi | Comissió extraordinària |
# Província de Como

La província de Como és una província que forma part de la regió de Llombardia dins Itàlia. La seva capital és Como.
Limita al nord i a l'oest amb Suïssa (cantó de Ticino i els Grisons), a l'est amb la província de Sondrio i la província de Lecco, al sud amb la província de Monza i Brianza i a l'oest amb la província de Varese. Té un enclavament dins de Suïssa, amb el municipi de Campione d'Itàlia.
Té una àrea de 1.546,29 km², i una població total de 599.567 hab. (2016). Hi ha 154 municipis a la província.

## Vegeu també

* Madonna del Ghisallo

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* Pàgina oficial de la provincia di Como (italià)
# Foqra Ouled Aameur

Foqra Ouled Aameur (àrab الفقراء أولاد عامر) és una comuna rural de la província de Berrechid de la regió de Casablanca-Settat. Segons el cens de 2014 tenia una població total de 6.256 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Lluís María Andreu Marfà

Lluís María Andreu Marfà, més conegut com a Lluís Andreu (Barcelona, 1934 - Barcelona, 6 d'abril de 2014) va ser un músic i gestor cultural català.
Fou el director artístic del Gran Teatre del Liceu des del 1981 fins al 1990. Abans de ser director artístic del Liceu, Lluís Andreu va debutar-hi com a baríton el 1956, tot i que la seva carrera com a solista va durar poc més de vint anys i, posteriorment, va treballar com a agent artístic.
Durant l'època de Lluís Andreu al capdavant del Liceu, van passar pel teatre grans figures de la lírica com Luciano Pavarotti, Alfredo Kraus, Plácido Domingo, Mirella Freni, Montserrat Caballé i Josep Carreras, entre d'altres. També va potenciar el Cor i l'Orquestra Simfònica del Gran Teatre del Liceu amb l'arribada d'Uwe Mund, Romano Gandolfi i Vittorio Sicuri.
El 1991 deixà el càrrec al capdavant del Liceu per a assumir la gestió artística del Teatre de la Maestranza de Sevilla. Des d'aquest lloc de responsabilitat va aconseguir el 1992 atraure per a la inauguració de l'Exposició Universal de Sevilla de 1992 a les millors veus del moment.

## Referències

* 1 2 3 «Mor Lluís Andreu, antic director artístic del Liceu». Diari ARA, 07-04-2014 [Consulta: 22 març 2020].
* ↑ Pérez Senz, Javier «Fallece Lluís Andreu, ex director artístico del Liceo y el Maestranza». El País, 07-04-2014 [Consulta: 22 març 2020].
* ↑ Chavarría, Maricel «LLUÍS ANDREU (1934-2014) Renovador de la ópera». La Vanguardia, 08-04-2014 [Consulta: 22 març 2020].
# Cry Wolf

Cry Wolf és una pel·lícula estatunidenca dirigida per Jeff Wadlow, estrenada l'any 2005. Ha estat doblada al català.

## Argument

Owen Matthews entra a una nova escola, on els seus amics l'inicien al "joc del llop". Envien el rumor per e-mail que un assassí és entre ells. Però ignoren que aquest assassí que han imaginat existeix realment.

## Repartiment

* Erica Yates: Becky
* Julian Morris: Owen Matthews
* Lindy Booth: Dodger
* Jane Beard: Miss McNally
* Gary Cole: Mr. Matthews
* Jared Padalecki: Tom
* Jesse Janzen: Randall
* Paul James: Lewis
* Sandra McCoy: Mercedes
* Ethan Cohn: Graham
* Kristy Wu: Regina
* Jon Bon Jovi: Rich Walker
* Anna Deavere Smith: La degana Tinsley

## Al voltant de la pel·lícula

* L'any 2002 Jeff Wadlow guanya 1 milió dòlars al "Chrysler Film Competition" amb el seu curtmetratge "The Tower of Babble " Els diners li servirà per fer el film.
* Un Joc de realitat alternativa havia estat organitzat per AOL Instant Messenger, la qual cosa li ha fet la publicitat.

## Referències

* ↑ «ésAdir > Filmoteca: pel·lícules >Cry Wolf». [Consulta: 26 desembre 2018].
* ↑ «Cry Wolf» (en anglès). The New York Times.
* ↑ «trivia».
# Província de Colón

La Província de Colón és una subdivisió de Panamà. Limita al nord amb el Carib, al sud amb la Província de Coclé i amb la Província de Panamà, a l'est amb la comarca de Kuna Yala i a l'oest amb la Província de Veraguas.

## Districtes i corregimientos de Colón

Districtes i corregimientos de Colón :
| Districtes | corregimientos | Capital de Districte |
| Colón | Barrio Norte, Barrio Sur, Buena Vista, Cativá, Ciricito, Sabanitas, Salamanca, Limón, Nueva Providencia, Puerto Pilón, Cristóbal, Escobal, San Juan, Santa Rosa | Colón |
| Chagres | Nuevo Chagres, Achiote, El Guabo, La Encantada, Palmas Bellas, Piña, Salud | Nuevo Chagres |
| Donoso | Miguel de la Borda, Coclé del Norte, El Guásimo, Gobea, Río Indio, San José del General | Donoso |
| Portobelo | Portobelo, Cacique, Garrote, Isla Grande, María Chiquita | Portobelo |
| Santa Isabel | Palenque, Cuango, Miramar, Nombre de Dios, Palmira, Playa Chiquita, Santa Isabel, Viento Frío | Palenque |

## Vegeu també

* Parc Nacional de Chagres
# Ondřej Cink

Ondřej Cink (Rokycany, districte de Rokycany, 7 de desembre de 1990) és un ciclista txec professional des del 2017 i actualment a l'equip Bahrain-Merida. Especialista en el ciclisme de muntanya, ha obtingut diverses medalles als Campionats del món.

## Palmarès en ciclisme de muntanya

* 2012
** Campió del món sub-23 en Camp a través
** Campió d'Europa sub-23 en Camp a través
* 2013
** Campió de Txèquia en Camp a través

### Resultats al Tour de França

* 2017. Abandona (19a etapa)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a procyclingstats.com
# Americus (Geòrgia)

Americus és una població dels Estats Units a l'estat de Geòrgia. Segons el cens del 2000 tenia 17.013 habitants.

## Demografia

Segons el cens del 2000, Americus tenia 17.013 habitants, 6.374 habitatges, i 4.149 famílies. La densitat de població era de 626,8 habitants per km².
Dels 6.374 habitatges en un 32,8% hi vivien nens de menys de 18 anys, en un 34,2% hi vivien parelles casades, en un 27,4% dones solteres, i en un 34,9% no eren unitats familiars. En el 29,6% dels habitatges hi vivien persones soles el 10,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,14.
Per edats la població es repartia de la següent manera: un 28% tenia menys de 18 anys, un 14,1% entre 18 i 24, un 26,1% entre 25 i 44, un 18% de 45 a 60 i un 13,7% 65 anys o més.
L'edat mediana era de 30 anys. Per cada 100 dones de 18 o més anys hi havia 70,4 homes.
La renda mediana per habitatge era de 26.808 $ i la renda mediana per família de 32.132 $. Els homes tenien una renda mediana de 27.055 $ mentre que les dones 20.169 $. La renda per capita de la població era de 14.168 $. Entorn del 23,4% de les famílies i el 27,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Americus». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Americus». American Fact Finder. Oficina del Cens dels Estats Units, 12-01-2010.